Nouse kansa
1. Ihmiskunnan aamunkoitto
 kaikkialla kajastaa.
 Tiedon, valo, pyhä, jalo,
 saloon synkkään sarastaa.
 Uuden ajan aamunsäleet
 öisen usvan hajoittaa.
 Valon, vapauden väreet
 sorron maasta karkoiltaa.

 2. Miksi kärsit sortajaasi
 kansa, tyytyväisnä vaan,
 miksi vielä orjanruoskan
 jälestä käyt astumaan.
 Katso, kuinka riistäjäsi
 sinut tuskaan jähmettää,
 kuinka puute, tuska, kuolo
 sulle aina häämöittää.

 3. Nouse kansa, köyhä kansa,
 uusi päivä eloon saa.
 Surut poies, unhoon huolet,
 iloa nyt saakoon maa.
 Eikö ilo, riemu, rauha,
 hyvinvointi silloin ois,
 kun on orjuus, harvainvalta
 elämästä lyöty pois.

 4. Luonto toistaa kevättänsä,
 vuokko nostaa nuppuaan,
 köyhälistö, luonnon kanssa
 nouse onnees nauttimaan.
 Nouse niinikuin aamu nousee,
 kasvoin jaloin, puhtahin.
 Nouse, nouse oikeutees
 kansa kurja pohjoisin.

Mikko U[otinen].

Mikko Uotinen